Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: ABH 1997, 130., 138—140.; 39/1999. (XII. 21.) AB határozat, ABH 1999, 325., 342—344.]
Paragraph Index: 347

(2) bekezdés alapján a bizottságba indokolt beválasztani a feladatköre szerinti területen szolgáltatást nyújtó jelentõsebb szervezet képviselõjét, társadalmi szervezet küldöttjét, a szolgáltatást igénybe vevõ más választópolgárt. A képviselõ-testület által választott bizottságnak tehát vannak önkormányzati képviselõ és nem képviselõ tagjai. A bizottság munkájában, mûködésében azonban a bizottság tagjainak azonosak a jogaik, azonosak feladataik, kötelezettségeik. Következésképpen önkényes, a jogegyenlõség elvének megsértése miatt alkotmányellenes az olyan önkormányzati rendeleti szabályozás, amely a bizottsági munkáért az önkormányzati képviselõnek, illetõleg a nem 2002/130. szám képviselõ bizottsági tagnak eltérõ tiszteletdíjat állapít meg.” (ABH 2001, 691., 694—697.) A jelen indítvány által érintett ügyben az Alkotmánybíróságnak azt kellett vizsgálnia, hogy amennyiben a képviselõ-testület rendeletben tiszteletdíjat állapít meg, akkor a törvény alapján tiszteletdíjban részesíthetõk között alkotmányosan tehet-e oly módon különbséget, hogy azok egy részének vagy valamelyikének nem ad tiszteletdíjat és ez esetben — s különösen a kisebbségi szószóló esetén — megállapítható-e alkotmányellenes mulasztás. Az önkormányzat a kisebbségi szószóló tiszteletdíjának a megállapítását arra hivatkozással mellõzte, hogy a szószóló képviselõként kap tiszteletdíjat.

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes